Roberto Mussi

Roberto Mussi (s. 25. elokuuta 1963 Massa, Italia) on italialainen entinen jalkapalloilija.

Ura
Mussi oli pelipaikaltaan puolustaja. Hän pystyi pelaamaan sekä keskuspuolustajana että laitapuolustajana.

Mussi pelasi Italian maajoukkueessa vuosina 1993–1996 11 ottelua. Hän edusti Italiaa MM-kilpailuissa vuonna 1994 ja EM-kilpailuissa vuonna 1996. Mussi saavutti Italian riveissä MM-hopeaa vuonna 1994.

Mussi edusti Serie A:ssa Milania, Torinoa ja Parmaa. Lisäksi hän edusti alemmilla sarjatasoilla Massesea, Parmaa ja Torinoa. Mussi saavutti urallaan muun muassa yhden Italian-mestaruuden sekä yhden Euroopan cupin voiton ja kaksi UEFA Cupin voittoa.

Saavutukset
Italian-mestaruus 1988
Italian cup 1993, 1999
Italian supercup 1988
Euroopan cup 1989
UEFA Cup 1995, 1999
Mitropa Cup 1991
MM-hopea 1994

Italialaiset jalkapalloilijat
Vuonna 1963 syntyneet
Elävät henkilöt